ኣብቲ ዝተዋህቦም መደቀሲ፡ ኣብ ሓንቲ ገዛ ከባቢ 17-18 ሰባት ከም ዝድቕሱን፡ ኩባያ ይኹን ካልኦት መብልዒ መግቢ ዝጥቀሙሎም ኣቕሑት ከም ዘይብሎም፤ እቲ ዝወሃቦም መሻርፍ'ውን ከም ኪሎ ሽኮር፤ ኪሎ ሩዝ፤ ኪሎ ፓስታ ንወርሒ ፍጹም ከምዘይኣክል ኣብቲ መዓስከር ዝነብር ተኽሊት ዝተባህለ ኤርትራዊ ንቢቢሲ ገሊጹ። እቲ ዝተዋህቦም መሻርፍ ምስ ተወደኣ እንታይ ከም ዝገብሩ ምስ ሓተትናዮም፡ ''እቲ ዝወሃበካ መሻርፍ ምስ ተወደኣ ምስ ብጾትካ ተሓዊስካ ትበልዕ። ንሱ ምስ ተወደኣ ድማ ንቀረባ ቤተ-ሰብካ ትልምን ማለት ኢዩ። ዘመድ እንተዘይብልካ ድማ ተዓጺፍካ ትድቅስ'' ይብል። ብዛዕባ እዚ ኣመልኪትና ንላዕላዋይ ተጸዋዒ ስደተኛታት ውድብ ሕቡራት ሃገራት ኣብ ዝሓተትናሉ፡ ስደተኛታት ኣብ መዓስከር ሸገረኣብ ምስ ኣተው፡ ውድብ መግቢ ዓለም ብዝመደቦ መሰረት ፤ መሻርፍ ከም ዝቅበሉ ኣመልኪቱ። እቲ ተጸዋዒ ስደተኛታት ወሲኹ እቲ ዝወሃብ መሻርፍ እኹል ከምዘይኮነ ድሕሪ ምእማን፡ ሕጽረት ምወላ ከም ዘሎ'ውን ሓቢሩ። ኣብ ርእሲ እዚ ኣብ ሸገረኣብ ብሰንኪ ሕጽረት ነዳዲ እኩል ማይ ክቕርቡ ጸገም ከም ዝኾኖም ላዕላዋይ ተጸዋዒ ስደተኛታት ድሕሪ ምግላጽ፤ ነቶም ሰደተኛታት 20 ሊትሮ ኣብ መዓልቲ ከም ዝወሃቦም'ውን ይሕብር። እዚ ግን ምስቲ ኣብቲ ቦታ ዘሎ ሙቐት እኹል ከም ዘይኮነ እቶም ሰደተኛታት ተዛሪቦም። ''ሸገረኣብ ክትርእዮ እንከለኻ ካብዚ ዝኸፍእ ኣይምጻእ እየ ዝብል። እቲ መዓስከር ቃልዕ ቦታን፡ ብርቱዕ ጸሓይን ደሮናን ዘለዎ ኢዩ።'' ምንጪ ስእሊ, FRE ካልእ መሓመድ ዝበሃል ኤርትራዊ፡ ኣብ ቤት-ጽሕፈት ስደተኛታት ከምዝገቡ ምስ ከዱ ብዛዕባ ዘጋጥሞም ጸገማት ክገልጽ እንከሎ "ሓደ ሰብ ብዛዕባኻ ሓንቲ ነገር ዘይፈልጥ ብኣቦኻን ብኣደኻን ክጸርፈካ ይውዕል" ይብል። እቶም ዝምዝግቡኻ ኩሉ ዓይነት ቋንቋ ከምዝዛረቡን፡ ዳርጋ ኣሕዋትና ክብሎም ትደፍር ይብል ተኽሊት። "ኣሕዋትና ኢዮም ጽቡቕ ክቕበሉና ኢዮም እናበልካ እንከለኻ ግን፡ ዘይተጸበኻዮ ጸርፊ ይወርደካ" ክብል ድማ ወሲኹ ተዛሪቡ። ላዕላዋይ ተጸዋዒ ስደተኛታት ውድብ ሕቡራት ሃገራት ነዚ መብርሂ ክህብ እንከሎ፡ ኣባላቱ ንዝኾነ ስደተኛ ብሰብኣዊ ክብሪ ክቕበሉ ዓመት ዓመት ሰልጠና ከም ዝወሃቦም ብምግላጽ፤ እቶም ስደተኛታት ጸገም እንተኣጓኒፍዎም ናብ ዝመምልቶ ኣካል ክጠርዑ ኣዘኻኺሩ። እቶም ዘዛረብናይም ስደተኛታት፡ ኣብ መዓሰከር ሸገረኣብ ብጀካ ራሻይዳ፡ እቶም ካልኦት 8ተ ብሄራት ኤርትራ ኣብቲ መዓስከር ከም ዘለው'ውን ሓቢሮምና። እቲ ስደተኛ ከኣ ኣብዚ ቦታ ደገፍ ኣሎ፤ ውሕስነት ኣሎ ኢሉ ናብኡ እናወሓዘ፡ ደገፍን ውሕስነትን ዘይምርካቡ የተሓሳስበካ ይብሉ እቶም ስደተኛታት። እዚ ኩሉ ሽግር ተደማሚሩ፡ ነቲ ስደተኛ ጸቕጢ ይገብረሉ ይብል ተኽሊት። ብዙሓት ሰባት ከኣ ሕማም ኣእምሮ ኣጥሪዮም ኣብዚ መዓሰከር ጨርቆም ደርቢዮም ከም ዘለው ይዛረብ። ኣብቲ መዓስከር እንታይ ዓይት ለውጢ ትደልዩ ኢልና ኣብ ዝሓተትናሉ ድማ፡ እቶም ኣብ ቤት ጽሕፈት ላዕለዋይ ተጸዋዒ ስደተኛታት ዝሰርሑ ሰባት ብፍሕሽው ገጽን ክብረት ዘለዎ ኣቀባብላን ክቕበልዎም ከም ዝደልዩ ገሊጾም። ''ንሕና ዝብላዕ ስኢና ኣብዚ መዓስከር ኣይመጻእናን። ውሕስነት ሰላም ደሊና ኢና መጺእና'' ይብል ኣቶ መሓመድ። ንሱ ኣብ ምብራቅ ሱዳን ዝርከብ መዓስከር ሸገረኣብ ግቡእ ቆላሕታ ክወሃቦን፡ ዘድሊ ሰብኣዊ ኣተሓሕዛን ብቑዕ ኣገልግሎት ክህብ'ውን ጸዊዑ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
